
Celebracion 176 aniversario di dia di independencia di 


Republica Domi 


icana: 





DEN UNION NOS LO VENCE TUR RETO, 
DESAFIO Y OBSTACULO CU CRUSA DEN 
NOS CAMINDA 


Pa e comunidad di Republica Dominicana, 27 di februari ta un 
fecha importante. E fecha cu nan ta celebra e di 176 aniversario 
di e dia di independencia di Republica Dominicana, of Santo 
Domingo manera nos na Aruba tin costumber di yama e pais. 
Awe, den cada rincon remoto di mundo, Dominicanonan ta bin 
hunto pa celebra cu orguyo nan dia nacional. Na Aruba esaki 
no ta diferente. 


E comunidad di Republica Dominicana, cu un ceremonia 
protocolar hopi bunita na Plaza Juan Pablo Duarte, a haci 
apertura na e celebracionnan grandi di e fecha aki na Aruba. 
Prome Minister Evelyn Wever-Croes, den presencia di 
Gobernador di Aruba, Presidente di Parlamento, miembronan 
di Parlamento y coleganan Minister, a duna un bunita discurso 
dirigi na e lucha cu Republica Dominicana a hiba pa obtene su 
independencia y e forsa y curashi pa sigui construi un republica 
fuerte, enfatisando cu e lucha cu ambos pais a hiba pa obtene 
su libertad, inspira nos pa mantene nos uni pa supera tur reto 
actual. 


Riba e fecha di 27 di februari, ta wordo conmemora e comienso 
di e guera pa independencia di Republica Dominicana. Forsa, 
curashi, orguyo y victoria ta wordo celebra. Bida y e sacrificio 
di tur esnan cu e tempo ey a lucha pa e libertad di nan pais ta 
wordo celebra. 


E pueblo di Republica Dominicana ta recorda e sacrificio 
maximo di Juan Pablo Duarte kende tawata un tata pa e patria 
y un fundador di Republica Dominicana. Duarte a supervisa 
y financia e guera di independencia cu a wordo hiba pa su 
compafieronan di lucha, cu a resulta den ruina economico di 
dje y di su famia. 


Prome Minister a compara e dos paisnan bisando cu na 
Aruba nos ta identifica nos mes cu un lucha similar cu esun di 
Republica Dominicana. Na Aruba tambe a lucha pa obtene su 
autonomia, e Status Aparte cu orguyosamente nos tin desde 








y a perde su bida sin por a wak y gosa di e fruta di su lucha. 


“Cu e celebracion aki, ta bin tambe momento di reflexion. Tanto 
Republica Dominicana como Aruba ta enfrenta retonan grandi. 
Nos ta den momentonan cu nos mester laga nos mes wordo 
inspira pa e lucha pa libertad y ohala cu e lucha cu a wordo 
hiba, inspira ambos pais pa supera e retonan actual. 


E lasonan entre Aruba y Republica Dominicana ta hopi 
estrecho y ta bay hopi tempo atras. Lasonan familiar, cultural 
y economico. Pa duna un ehempel, simple, pero di hopi 
significacion, na Republica Dominicana tin un caya dedica na 
nos Libertador Betico Croes, e prome caya na mundo dedica 
na betico Croes. Despues a sigui e caya y e plaza aki na Aruba 
y na Boneiro cu ta carga su nomber. Esaki ta muestra di e 
respet y e aprecio mutuo cu tabata tin entre lidernan di nos 
pais y lidernan di Republica Dominicana. 


P'esey e hecho cu awor e comunidad Dominicano tambe tin un 
Plaza pa conmemora e heroe di e pais, ta significativo. Esaki 
ta estrecha e lasonan mas ainda entre Aruba y Republica 
Dominicana. 

Na Aruba nos tin un comunidad di Republica Dominicana ta 
biba pa hopi afia caba. Hopi ta esnan cu a laga nan hogar y nan 
famia atras pa bin yuda nos desaroya nos economia, y a bin 
haci Aruba nan pais di residencia. Manera cu sr. Betico Croes 
den feliz memoria a bisa: Arubiano no ta solamente esun cu a 
nace na Aruba. Si bo a nace na otro pais, y bo a haci Aruba bo 
hogar, bo tambe ta Arubiano. 
































Riba dia di Independencia di Republica Dominicana, mi ta 
felicita tur Dominicano residencia na Aruba, y mi kier gradici 
tur cu a laga nan hogar y bin establece nan mes y nan famia 
na Aruba, pa yuda nos desaroya nos economia. Hunto cu nos, 
boso a experiencia bon tempo y menos bon tempo na Aruba y 
boso a keda, determina den e lucha pa hiba nos pais padilanti. 





Nos pais ta enfrentando retonan sumamente grandi. Retonan 
financiero. Retonan social. Retonan den relacionnan exterior 
cu nos pais bisifia, retonan economico cu e slow down di e 
refineria. Nos no mester teme e retonan aki. Den pasado nos 
pais a pasa den retonan similar. 

Mescos cu den pasado, e biaha aki tambe nos lo vence, contal 
cu nos ta uni. Den union nos lo vence tur e reto y desafionan, y 
den union nos lo vence tur obstaculo cu crusa den nos caminda. 
Y ta den union nos lo logra e bienestar pa nos pueblo, cu 
tanto nos ta anhela. Pabien!", tawata e palabranan cu Prome 
Minister Evelyn Wever-Croes a expresa den su discurso na e 
acto protocolar di celebracion di 176 aña di independencia di 
Republica Dominicana. 





























MINISTER XIOMARA MADURO 


MINISTER di Finansa, Asuntonan Economico y Cultura 

MINISTER XIOMARA MADURO A SPLICA 
STUDIANTENAN DI COLEGIO SAN ANTONIO 
MAVO RIBA SU TRABAO coma MANDATARIO 


Diamars ultimo Gobierno di Aruba a haya bishita di e hobennan 
di klas 2 di Colegio San Antonio MAVO. Esaki ta relaciona cunan 
les di Staatsinrichting caminda nan a haci bishita na gobierno 
pa conoce e trabao y responsabilidad di e mandatarionan. 
Minister Xiomara Maduro tabata tin e oportunidad pa comparti 
cu e studiantenan informacion riba e trabou cu su persona 
como mandatario encarga cu Finansa, Asunto Economico y 
Cultura ta haciendo den Gobierno di Aruba. E studiantenan 
a haci varios pregunta pa cual e mandatario a duna contesta 
y splicacion riba esakinan. Tabata un momento hopi ameno 
y sigur educativo pa e studiantenan di klas 2 Colegio San 
Antonio Mavo. 

















XIOMARA MADURO 
DI FINANSA, ASUNTONAN ECONOMICO Y CULTURA 


CAMBIO TA TUMA TEMPO, 
CURASHI Y PASENSHI. 

Premio: ANOCHI FINAL 








PROME PREMIO: FECHA: Diabierna, 13 di maart 2020 
1000,- CASH 

anna. ORA: 7:00 pm - 10:00 pm 
SEGUNDO PREMIO: 
500,- CASH LUGAR: Fort Zoutman 





TERCER PREMIO: 
250,- CASH 







y Clare ba tin cw bb e 





ULTIMO DIA PA ENTREGA POEMA: 
Fecha; Diabierna, 6 di maart 2020 


MAIL BO POEMA NA; 





artedipalabra@gmail.com 

ERNO DI ARUBA 


MINISTER ANDIN BIKKER 


MINISTER di Husticia, Seguridad y Migracion 

ACADEMIA DI LEY TA BAY BIRA REALIDAD 
CU ARUBA DESK CARIBBEAN CENTRE 
FOR LEGISLATION 





GOBIERNO DI ARUBA 











Diahuebs ultimo Minister di Husticia mr. 
Andin Bikker tabata na Corsou caminda 
e mandatario a presencia apertura 
di Caribbean Centre for Legislation y 
instalacion di un Bijzonder Hoogleraar 
Wetgevingsleer Sr. Profesor Sjoerd 
Zijlstra. Durante e apertura Minister 
Bikker a haya amplio reconocimento 
pa esfuerso di 2014 bin ariba desde 
Parlamento pa bin cu un Academia di 


Ley. Minister Bikker den conferencia 
di prensa a splica ta importante pa tin 
un Academia di Ley pasobra Aruba su 
leynan for di constitucion, tratadonan, 
ordenansa, decreto te cu Ministeriele 
Beschikking basicamente ta ‘software di 
un pais". 


Cada bes cu mester ehecuta un acuerdo 
di gobernacion of cu tin cierto cambio 
den sociedad cu ta rekeri cambionan den 
ley, mester di 'Wetgevings capaciteit'. 
Capacidad di personanan cu ta versa 
y educa den e arte di traha y concipia 
leynan. Pa Minister Bikker esey ta 
sumamente importante pasobra ley ta 
determina con lihe por goberna. Aruba 
su leynan ta sumamente anticua cu ta 
data di 1908 y e empeño y esfuerso di 
e mandatario ta pa modernisa Aruba 
su leynan cu ta parti di acuerdo di 
gobernacion y parti di presupuestonan 
cu Parlamento a aproba. Minister Bikker 
ta un persona cu ta traha structura unda 
e tin tur su beleidsvoornemens nan cu 
Parlamento a aproba na afia 2018, 2019 


y awor na 2020 Dios mediante y eyden 
tin tambe Academia di Ley. 


Na 2014 Minister Bikker tabata pidi, 
demanda, rogando pa haya atencion 
riba e tema aki pa modernisa e leynan 
y awor esey ta bay bira un realidad. Na 
Corsou durante e apertura die Caribbean 
Centre for Legislation y instalacion di un 
Bijzonder Hoogleraar, Minister Bikker a 
propone na e iniciadonan di e tremendo 
iniciativa pa haci apertura di un Aruba 
Desk. Aruba Desk ta bay encera e 
demanda cu tin di personanan cu kier 
sifia e arte di traha concepto di ley. Tin 
un grupo grandi unda por cuminsa cu 15 
pa 20 persona cu kier educa nan mes 
riba e specialismo aki. Los di esey tin 
facilidad unda ta buscando cooperacion 
cu Universidad di Aruba y sigui 
cursonan online cu tambe ta capta den 
e mocion di 2016 cu yama elektronische 
leermiddelen y asina por yega na 
aumenta e capacidad di personanan 
cu por yuda concipia concepto di ley y 
modernisa e legislacion. 





MINISTER BIKKER TA FELICITA REPUBLICA 
DOMINICANA CU NAN DIA DI INDEPENDENCIA 


Minister di Husticia mr. Andin Bikker den conferencia di prensa 
diahuebs mainta a felicita e pueblo di Republica Dominicana cu 
27 di Februari ta celebra nan 176 aniversario di Independencia. 
E lasonan di amistad cu Republica Dominicana semper ta y 


lo sigui keda grandi. Minister Bikker ta gradici cu gran parti 
di Aruba su poblacion ta consisti di personanan cu pa hopi 
aña a inmigra di nan pais y bin biba y yuda construi Aruba su 
economia. Masha Pabien. 

Comienso di siman Minister di Husticia, mr. Andin Bikker, a ricibi 
un carta for di Hulanda cu e grato noticia cu Hulanda ta bay 
haci transferencia di fondonan aloca pa entre otro reenforsa e 
vigilancia di costanan di Aruba. Den presupuesto di Hulanda 
afia pasa a aloca fondonan substancial pa yuda paisnan 
manera Aruba y Corsou pa reenforsa e vigilancia na costa y 
atende cu otro retonan cu ta existi door di e situacion regional 
sin precedente. Ministerio di Husticia lo bay ta lider den diferente 
proyecto piloto cu ta bay cuminsa den e cuadro ey y lo bay inicia 
mesora cu e plannan acorda. 


Minister di Husticia diamars siman pasa tabata den conferencia 
di prensa unda e mandatario a desmenti noticianan falso cu 
tabata circulando riba social media den cual den esencia tabata 
bisa cu lo a pone beslag na Aeropuerto Reina Beatrix riba un 
cargacion di oro di 932 kilo procedente for di Venezuela. Minister 
Bikker a desmenti e noticianan aki: no tin beslag riba un supuesto 
cargacion di oro di 932 kilo procedente for di Venezuela y pues no 
tin detencion of proceso di extradicion andando. Minister Bikker 
a recorda ademas cu nos ta biba den un pais democratico cu 
institutonan independiente y ningun momento a prohibi ningun 
autoridad di papia riba e tema. Ministerio Publico tambe a emiti 
un declaracion riba e tema desmintiendo e noticianan falso en 
cuestion. 


Minister Bikker a indica cu, a base di protocol firma cu Sindicato 
di Polis (SPA) y apelacion di otro Sindicatonan, tin intencion pa a 
corto plaso cuminsa cu un proyecto piloto di 'Advies Commissie 
Mediation en Ambtelijke Heroverweging'. E comishon lo bay 
promove mediacion y/of duna conseho pa re-evaluacion 
("ambtelijke heroverweging”), pa asina pa medio di e proyecto 
piloto explora e posiblidad di resolucion alternativo (“alternative 
dispute resolution”) pa tur empleado publico cu kier haci un 
apelacion riba e comision. 


Un otro tema durante e conferencia di prensa di Minister Bikker 
tabata e grato noticia cu Aruba a haya varios instrumento for 
di Hulanda pa Leerorkest Aruba. Tabata na April di 2018 cu 
Minister Bikker a propone un “Letter of Intent” cual a wordo firma 
hunto cu Minister di Husticia di Hulanda, Prof. dr. Ferdinand 
Grapperhaus y colega Minister di Enseñansa, sr. Rudy Lampe, 
pa insitui un Leerorkest pa Aruba. E instituto di Leerorkest ta duna 
studiantenan e oportunidad pa durante of despues di scol haya 
educacion gratuito di musica, pa cual meta e instrumentonan a 
yega como donacion for di Hulanda. 


Diaranson Minister Bikker a gradici y felicita un grupo grandi di 
personal di KIA cu a cumpli 30 aña trahando na e Instituto. E 
hubilarionan a cuminsa traha den e temporada cu KIA a keda 
inaugura. Manera conoci awor Minister Bikker ta bezig cu un 
proceso pa yega na un Instituto Coreccional nobo. 


Diahuebs Minister Bikker tabata na Corsou pa asisti y hiba 
discurso na apertura di e ‘Caribbean Centre for Legislation’ y 
instalacion di un ‘Bijzonder Hoogleraar Wetgevingsleer’, Prof. 
dr. Sjoerd Zijlstra. Durante e apertura Minister Bikker a haya 
amplio reconocimento pa su esfuersonan desde 2014, for di 
su tempo como Parlamentario, pa por yega na introduci un 
Academia di Ley. Minister Bikker a gradici pa e reconocimento y 




















a aplaudi e introduccion di e Caribbean Centre for Legislation y e 
instalacion di Prof. dr. Sjoerd Zijlstra como Bijzonder Hoogleraar 
Wetgevingsleer. 


Durante e cumbre di Ministernan di Husticia (‘Justitieel 
Vierlanden Overleg’) di juli 2019 a palabra a base di proposicion 
di Aruba cu ta bay busca cooperacion riba e tema aki. Den su 
discurso diahuebs Minister Bikker a recorda cu leynan por wordo 
compara cu ‘software’ di un pais y p'esey ta importante pa amplia 
e capacidad di specialistanan cu por yuda traha conceptonan di 
ley, pa asina por actualisa nos leynan mas pronto cu ta posibel. 
E mandatario su meta ta pa prome cu 2020 termina, den 
cooperacion cu Ministerio di Ensefiansa, Universidad di Aruba y 
e Caribbean Centre for Legislation, lo por bay ofrece cursonan 
riba e tereno di ‘Wetgevingsleer’. 





MINISTER DANGUI ODUBE 


MINISTER di Turismo, Salud y Deporte 


FOR DI MOMENTO E PROME CASONAN 
DI CORONAVIRUS CU A WORDO DETECTA 

NA WUHAN A ACTIVA E TEAM LOCAL PA 
PREPARA PA ESAKI! 


Minister Dangui Oduber como Minister di Salubridad Publico na 
Aruba na un manera responsabel ta actuando pa atende cu e 
menasa di coronavirus. For di momento cu e prome casonan di 
coronavirus a wordo registra na Wuhan, China a activa e team 
di expertonan cu ta conseha gobierno pa tuma tur e medidanan 
di precaucion y cuminsa prepara conforme tur e proctocolnan 
y reglanan internacional. Aruba mescos tur otro pais ta sigui e 
reglanan di “International Health Regulations” (IHR). 


“International Health Regulations” (IHR) ta un tratado (verdrag). 
Hulanda como madre patria ta esun cu a firma y ta responsabel 
pa ehecucion di e tratado aki. Aruba como parti di Reino 
Hulandes tin e obligacion pa cumpli cu ne, pero Hulanda tin e 
obligacion pa asisti nos pa nos por cumpli cu ne. Rampenbureau 
no tin ningun obligacion pa cu International Health Regulations. 
Esey ta pa Minister di Salubridad Publico y specificamente 
Departamento di Salud Publico cu ta apunta un sub-focal point 
specificamente pa e tarea aki. 

No ta prome bes cu departamento di salud ta haye confronta 
cu un brota. Esaki no lo ta ni e prome ni e ultimo y ta pesey 
profesionalnan ta sigui training y educa nan mes pa prepara pa 
loke ta pasando. Departamento di Salud Publico tin varios plan 
traha, dependiendo di e modo di transmision di un malesa. Un 
plan cu por y ta wordo adapta na e momentonan aki pa atende 
cu novel corona virus (2019-nCoV). Dokternan di cas a haya 
locual den e mundo di Epidemiologia ta jama un Epi-Info. Esey 
ta pa informa e dunadornan di cuido y no solamente dokternan 
di cas, di e situacion y kico mester tene cuenta cu ne y otro 
informacion necesario. Ta importante pa tur e stakeholdersnan 
ta informa riba e tema aki. 


Departamento di Salud Publico tin henter un team pa atende cu 
e tema aki. E team aki a haya training tempo di H1N1 virus y a 
maneha e brota riba Ocean Dream na aña 2009 y varios otro 
brotanan na Aruba. Alaves ta haya training y updates continuo 
di entre otro PAHO con pa maneha cu brotanan incuyendo 
respiratorio. Nan ta wordo asisti si mester door di profesiolanan 
riba e ramo di RIVM, PAHO y CARPHA. Tin contacto telefonico, 
via tele conferencia of mail diaramente si tin pregunta of update 
di informacionnan nobo. 

Na Departamento di Salud Publico e team ta consisti di 15 


persona. Hospital y ImSan/Ambulance ta depende e situacion, 
ta tur e personal cu tin disponibel pa atende cu casonan. 
Hospital y Imsan a prepara nan mes debidamente y na hospital 
tin kamber apart den Sala di Emergencia destina pa casonan 
sospechoso di Novel Corona Virus y caminda lo tuma muestra 
pa laboratorio tambe. 


Como Minister di Salubridad Publico ta importante pa informa 
comunidad continuamente kiko tur a y ta wordo haci. Asina ta 
importante pa menciona, comunidad por jama e hotline 5922009 
of 5930917 of jama dokter di cas si en caso tin sintomanan di 
coronavirus cu ta dolor di cabez, keintura halto y problemanan 
respiratorio. E hotline aki ta disponibel 24/7/365. 

Personanan cu tin sintomanan lo swab den garganta of nanishi 
y ta personal capasita lo hasi esaki. Den e caso aki lo opta pa 
hasi esaki den e kamber den sala di emergencia na hospital pa 
e simpel motibo cu tin menos hende exponi y e camber cu wordo 
usa ta wordo desinfecta na un manera apropia y e muestra ta 
bai laboratorio di biaha. 

Aruba ta preparando su mes conforme reglanan y proceduranan 
y pa es motibo tin algun opcion pa cuarentena, pero ta depende 
di cuanto hende. Mester tene na cuenta cu un caso lo wordo 
trata como un epidemia y asina por hisa e nivel di maneha esaki 
mas mihor. Den e caso aki lo atende na un manera integral, 
pues na nivel nacional caminda cu e structura di Rampen lo 
drenta na vigor por medio di Minister President y lo atende di 
forma aki. 


Hospital ta dispone di 42 kamber caminda un persona/mucha 
por wordo isola. Si mester nan tin posibilidad pa amplia esaki. 
Obviamente Coronavirus por tin consecuencianan serio pa nos 
Turismo. Den estructura di Crisis/Rampen na Aruba cu ta consisti 
di 8 cluster, ATA ta un di e clusternan aki. Nan a wordo informa 
caba mescos cu tur e otro clusternan tin contacto diariamente. 
ATA ta traha informe cu aprobacion di Departamento di Salud 
Publico y esaki ta wordo comparti cu ATA su contactonan na 
Aruba y Internacional. 

Ministerio di Turismo, Salubridad Publico y Deporte ta keda 
mantene communidad informa di tur desaroyonan cu tin pa loke 
ta coronavirus. 

Co zJ a Vos 
Vi Prevention is SLE 
trees BECAUSE THERE'S NO eter 


Coronavirus typically affects 
respiratory tract of mammals, including 
humans. Associated with common cold, 

pneumonia and severe acute 

respiratory syndrome. 


Symptoms 
FEVER COUGH DIFFICULTY IN 


BREATHING 


Coronaviruses mostly spread from an infected person to others through 


i Close personal 
Mal contact, such 
and sneezin as touching or 

9 shaking hands 





Prevention and Treatment 


Avoid close 
contact 
with sick 
people 


Stay home 
when sick 


Maintain 


ani 
hygiene 


Cover mouth 
& nose when 
coughing and 
sneezing 

















MINISTER CHRIS ROMERO 


MINISTER di Transporte, Comunicacion y Sector Primario 


Recientemente e Minister encarga cu cartera di Sector Primario, 
sr. Chris Romero, tabata di bishita serca sr. Delphino Geerman 
na Tanki Leendert. Sr. Geerman ta un criador di cabrito, carne 
y porco y ta realisando e actividad aki como parti di su cultura 
cu el a lanta cun’e. 


Sr. Delphino a mustra Minister Romero su cunucu caminda 
e ta cria su bestianan. El a haci un demostracion di con e tin 
tur cera den nan cura, unda e ta zorg pa e bestianan ta bon 
alimenta y cuida. Di e manera aki ta sigura cu fin di afia por 
brinda un bon producto na su clientenan cu ta cumpra carni 
serca dje. 


Minister Romero a keda sumamente satisfecho y agradecido 
cu sr. Delphino pa por a aprecia di serca e manera tradicional 
di cria bestia na Aruba. 

MINISTER ROMERO ACTIVO BISHITANDO 


NOS AGRICULTORNAN Y CRIADORNAN 
DI BESTIA 

GOBIERNO Di ARUBA 


RESUMEN DI SIMAN DI 
GABINETE WEVER-CROES 


16 - 22 DI FEBRUARI 2020 





PABIEN NA TUR PARTICIPANTE, 
LIDER DI GRUPO, MUSICO Y 
CARNAVALISTANAN. 
DANKI PA ENGRANDECE NOS 
CARNAVAL. 





















E siman aki e maneho di Innovacion di Gabinete Wever-Croes 
tabata centro di atencion na Puerto Rico durante un conferencia 


organisa pa Clinton Foundation. Chief Innovation Officer Varelie 
Croes a representa Aruba dignamente y a expone e vision di 
innovacion di Aruba. Varelie a enfatisa e necesidad di inclui 
innovacion den tur maneho poniendo e ser humano central. E 
presentacion di Aruba a ricibi hopi elogio door di esnan presente 
y mester remarca cu tabata tin hopi interes di inversionistanan 
den Aruba. 


Premier Wever-Croes ta sigui reuni regularmente cu sindicato 
TOPA pa atende e temanan di personal di Gobierno pendiente. 
Poniendo e ser humano central. 


Premier Wever-Croes regularmente ta reuni cu ex mandatarionan 
y ta aprecia e consehonan di esnan cu mas experiencia. E siman 
aki Premier a reuni cu ex presidente di Parlamento sr. Marlon 
Werleman riba e desaroyonan politico mas recien. 


Consul di Republica Dominicano sr. Compres Rosario a haci un 
bishita di cortesia cerca Premier Evelyn Wever-Croes. Durante 
e encuentro Premier a trece padilanti entre otro e interes di 
parti di Aruba pa importa mas fruta y berdura for di Republica 
Dominicana pero cu e gastonan di transporte ta impedi esaki. 
Hunto lo traha riba formanan pa agilisa e proceso aki. 


Minister Plenipotenciario na Hulanda sr. Besaril ta na Aruba y 
a reuni cu Premier. A toca varios tema di relacion entre Aruba 
y Hulanda y di bienestar di nos studiantenan na Hulanda. 
Tambe a reuni cu Departamento di Recurso Humano riba e 
reorganisacion di Arubahuis, pa modernisa e trabounan y haci 
nan mas eficiente. 


Gianny's Group a efectua e groundbreaking di un proyecto unico 
na San Nicolas, The Old Barbershop. Durante un conferencia di 
prensa Gianny's Group a expresa nan confiansa den desaroyo 


di San Nicolas cu remodelacion di e edificio aki pa uzo comercial. 
Premier a felicita famia Ferara y a gradici nan pa nan confiansa. 
Gabinete Wever-Croes ta comprometi pa trece desaroyo den 
San Nicolas. 

Mininister di Ensefiansa a habri e siman haciendo e apertura 
di e bus tour educativo pa e muchanan di e klasnan di e scol 
na Macuarima cu a keda destrui. Juf. Olinda Rasmijn a guia e 
schoolreis sifiando e muchanan tocante nos naturalesa, historia 
y cultura y a termina cu un charla di Juf. Dora Koolman kende a 
splica cu ex gobernador Olindo Koolman tabata alumno eynan y 
por ta tin un futuro gobernador sinta bao di e muchanan presente. 
Un initiativa di colega Glenbert Croes hopi aprecia. 


Mininister di Ensefiansa a reuni cu Edgenuity, cu ta ofrece 
programa di ‘homeschooling’ y estudio online, den cooperacion 
cu gobiernonan pa complementa e sistema educativo. Nos ta 
orguyoso cu un Arubiano, Ghislaine Dijkhoff, ta parti di e team 
internacional. Interesante ta cu ta ofrece algo pa enrikece nos 
scolnan existente y no pa reemplasa nan. 


Mininister di Enseñansa a reuni cu e comision fiho di enseñansa 
di Staten y a duna un update di e ultimo desaroyonan y a contesta 
preguntanan di nos miembrionan di Parlamento. 


Den mesun reunion di Staten Mininister di Enseñansa a presenta 
e miembronan di Stichting Helpdeschoolkinderen kende a 
biaha for di Corsou y Hulanda pa duna un presentacion na nos 
miembronan di Parlamento. Ministerio di Enseñansa ta coopera 
cue fundacion aki pa trece articulonan di scol di segunda mano di 
Hulanda pa Aruba. Ya caba a ricibi tres container cu materialnan 
casi nobo, cu ta scapa Gobierno basta placa si mester a cumpra 
nobo. 


E siman aki tambe a entrega na scolnan piloto e instrumentonan 
musical di Stichting Leerorkest y na fin di aña escolar e muchanan 
lo presenta nan prome concierto. 

Continuacion Resumen di Siman 


Mininister di Ensefiansa a reuni cu San Nicolas Business 
Association pa papia di tur e plannan di educacion pa San Nicolas 
y Mininister di Ensefiansa a bishita e oficinanan cu Ensefiansa 
pa Empleo a pone disponibel pa educacion den curason di San 
Nicolas. 





A cera e siman cu un reunion di Mininister di Ensefiansa cu 
directiva y rector di Universidad di Aruba y entre otro a papia di 
establecimento di Universidad di Aruba pa cierto programa na 
San Nicolas. 


Durante e ultimo simannan a tuma nota di preocupacionnan di 
Sichting Parkietenbos den medionan di comunicacion tocante 
dump, pa cual Minister Lopez-Tromp a invita e fundacion pa un 
reunion cu a tuma luga e siman cu a pasa. E reunion tabata riba 
e tema di maneho di desperdicio y preocupacionnan cu tin. E 
encuentro a tuma luga conhuntamente cu Prome Minister y na 
e ocasion, e representantenan a mustra riba e accion di firma 
andando contra e molester causa como consecuencia di dump, 
cute cu aworaki ta conta cu mas cu 2000 firma. Gobierno tambe 
na su turno a splica di e esfuersonan cu ta haciendo 


Den e siman tambe Minister Lopez-Tromp a reuni cu FCCAy a 
haya un presentacion di e plannan pa e afia aki y otro afia pa 
loke ta e casnan cu ta bin den futuro. 

Den e reunion a atende cu e aspecto di coordinacion di e 
diferente proyectonan aki y a entrega e Landsbesluit di e 512 
casnan cu e habitantenan ta bay bira dofio di dje. Pabien na 
cada famia! 


Diahuebs a tuma luga bishita na DIP pa mira e desaroyo di 
e trabounan tumando luga na e infrastructura parti paden 
di e edificio. E cambionan aki ta tumando luga pareu cu e 
automatisacion di DIP, pues comunidad por spera un miho 
servicio y eficiencia unabes cu e trabounan termina. 


Ta recorda comunidad cu e oficina di DIP ta cera pa publico 
actualmente, pero por bishita e pagina di Facebook di DIP pae 
email y number di telefon di contacto. 


Diabierna e contratista a haci entrega di e proyecto di renobacion 
di Uncle Louis Store. Alabes e yabinan a wordo entrega na 
e departamento di naturalesa y medio ambiente cu lo ubica 
den e edificio. E monumento aki ta esun mas sostenibel riba 
e isla considerando e diferente aspectonan cu a tene cuenta 
cu ne manera e panelnan solar y e disefio parti paden. Pabien 
henter comunidad cu un monumento mas cu a wordo restaura 
y specialmente e pueblo di San Nicolas, cu e bunita edificio 
historico aki. 


Comienso di siman Minister di Husticia, mr. Andin Bikker, a ricibi 
un carta for di Hulanda cu e grato noticia cu Hulanda ta bay 
haci transferencia di fondonan aloca pa entre otro reenforsa e 
vigilancia di costanan di Aruba. Den presupuesto di Hulanda 
afia pasa a aloca fondonan substancial pa yuda paisnan 
manera Aruba y Corsou pa reenforsa e vigilancia na costa y 
atende cu otro retonan cu ta existi door di e situacion regional 
sin precedente. Ministerio di Husticia lo bay ta lider den diferente 
proyecto piloto cu ta bay cuminsa den e cuadro ey y lo bay inicia 
mesora cu e plannan acorda. 





Minister di Husticia diamars siman pasa tabata den conferencia 
di prensa unda e mandatario a desmenti noticianan falso cu 
tabata circulando riba social media den cual den esencia tabata 
bisa cu lo a pone beslag na Aeropuerto Reina Beatrix riba un 


cargacion di oro di 932 kilo procedente for di Venezuela. Minister 
Bikker a desmenti e noticianan aki: no tin beslag riba un supuesto 
cargacion di oro di 932 kilo procedente for di Venezuela y pues no 
tin detencion of proceso di extradicion andando. Minister Bikker 
a recorda ademas cu nos ta biba den un pais democratico cu 
institutonan independiente y ningun momento a prohibi ningun 
autoridad di papia riba e tema. Ministerio Publico tambe a emiti 
un declaracion riba e tema desmintiendo e noticianan falso en 
cuestion. 


Minister Bikker a indica cu, a base di protocol firma cu Sindicato 
di Polis (SPA) y apelacion di otro Sindicatonan, tin intencion pa a 
corto plaso cuminsa cu un proyecto piloto di 'Advies Commissie 
Mediation en Ambtelijke Heroverweging'. E comishon lo bay 
promove mediacion y/of duna conseho pa re-evaluacion 
("ambtelijke heroverweging”), pa asina pa medio di e proyecto 
piloto explora e posiblidad di resolucion alternativo (“alternative 
dispute resolution”) pa tur empleado publico cu kier haci un 
apelacion riba e comision. 


Un otro tema durante e conferencia di prensa di Minister Bikker 
tabata e grato noticia cu Aruba a haya varios instrumento for 
di Hulanda pa Leerorkest Aruba. Tabata na April di 2018 cu 
Minister Bikker a propone un “Letter of Intent” cual a wordo firma 
hunto cu Minister di Husticia di Hulanda, Prof. dr. Ferdinand 
Grapperhaus y colega Minister di Enseñansa, sr. Rudy Lampe, 
pa insitui un Leerorkest pa Aruba. E instituto di Leerorkest ta duna 
studiantenan e oportunidad pa durante of despues di scol haya 
educacion gratuito di musica, pa cual meta e instrumentonan a 
yega como donacion for di Hulanda. 


Diaranson Minister Bikker a gradici y felicita un grupo grandi di 
personal di KIA cu a cumpli 30 aña trahando na e Instituto. E 
hubilarionan a cuminsa traha den e temporada cu KIA a keda 
inaugura. Manera conoci awor Minister Bikker ta bezig cu un 
proceso pa yega na un Instituto Coreccional nobo. 


Diahuebs Minister Bikker tabata na Corsou pa asisti y hiba 
discurso na apertura di e ‘Caribbean Centre for Legislation’ y 
instalacion di un ‘Bijzonder Hoogleraar Wetgevingsleer’, Prof. 
dr. Sjoerd Zijlstra. Durante e apertura Minister Bikker a haya 
amplio reconocimento pa su esfuersonan desde 2014, for di 
su tempo como Parlamentario, pa por yega na introduci un 
Academia di Ley. Minister Bikker a gradici pa e reconocimento y 
a aplaudi e introduccion di e Caribbean Centre for Legislation y e 
instalacion di Prof. dr. Sjoerd Zijlstra como Bijzonder Hoogleraar 
Wetgevingsleer. 


Durante e cumbre di Ministernan di Husticia (‘Justitieel 
Vierlanden Overleg’) di juli 2019 a palabra a base di proposicion 
di Aruba cu ta bay busca cooperacion riba e tema aki. Den su 
discurso diahuebs Minister Bikker a recorda cu leynan por wordo 
compara cu ‘software’ di un pais y p'esey ta importante pa amplia 
e capacidad di specialistanan cu por yuda traha conceptonan di 
ley, pa asina por actualisa nos leynan mas pronto cu ta posibel. 
E mandatario su meta ta pa prome cu 2020 termina, den 
cooperacion cu Ministerio di Ensefiansa, Universidad di Aruba y 
e Caribbean Centre for Legislation, lo por bay ofrece cursonan 
riba e tereno di ‘Wetgevingsleer’. 





Celebracion di Carnaval 66 a yega su culminacion y Aruba a 
celebra carnaval grandemente. Pabien na tur participante, lider 
di grupo, musico y carnavalistanan. Danki pa engrandece nos 
carnaval. 

